1.ኣብ ሓደጋ ዘሎ ሓወልቲ ኣክሱም ብዝምልከት እቲ ጥንታውን ምልክት ስልጣነ ኣኽሱማውያንን ዝኾነ ሓወልቲ ንሓደጋ ዘሳጠሐ ኩነታት ዝተፈጠረ እንትኸውን፡ ዝምልከቶ ኣካል ህፁፅ ስጉምቲ ክወስድ ፃውዒት ክቐርብ ጸኒሑ እዩ። ነበርቲ ኣኽሱም ብወገኖም፡ መንግስቲ ፌዴራል ድማ ብቕልጡፍ ናብ ግብሪ ክኣቲ ተላብዮም። ነቲ ኣብ ጉዳይ ሓወልቲ ተገዲሱ ኩነታት ብኣካል ክርእዩ ዝዓደሞም ኮሚቴ ብምምስጋን፡ ''ብዙሓት ክስርሑ ዘለዎም ነገራት ከም ዘለዉ ክግንዘብ ክኢለ እየ'' ኢሎም ቀዳማይ ሚኒስትር ኣብዪ ኣሕመድ። "ሓወልቲ ኣኽሱም ሓድጊ ኹልና እዩ፤ ሓለዋ ክግበረሉ ኣለዎ። ሓለዋ ዝግበረሉ ድማ ንከተማ ኣኽሱም ጥራሕ ተባሂሉ ዘይኮነስ ንመላእ ኢትዮጵያ ጠቓሚ ስለ ዝኾነ እዩ'' ዝበሉ እቶም ቀዳማይ ሚኒስትር፡ ነቲ ሓወልቲ ንምጽጋን ዘኽእል ስራሕቲ ንምስራሕ ምስ መንግስቲ ጣልያን ይዘራረቡ ከም ዘለዉን ትኹረት ሂቦም ከም ዝሰርሑሉን ገሊጾም። "እዚ ሓወልቲ እንተወዲቑ፡ ታሪኽናን መንነትናን ኢና ክንስእን!" ኢትዮ-ኤርትራ፡ "እቲ ንግዳዊ ርክባት፡ ሕጋዊ መስርሕ ክወጽኣሉ ኣለዎ" 2.ፀገም መስተ ማይ ከተማ ኣኽሱም ኣብ ከተማ ኣኽሱም ዝለዓል ጸገም ጽሩይ ዝስተ ማይ ነዊሕ ግዘ ዘቑጸረ እንትኸውን፤ እቲ ጸገም ክፍተሐሎም እቶም ነበርቲ ሓቲቶም። እቲ ሕቶ ንመንግስቲ ፌደራል ዝምልከት ከም ዘይኮነ ነቶም ተሳተፍቲ ዝሓበሩ እቶም ቀዳማይ ሚኒስትር፡ መንግስቲ ፌደራል ጸገም ማይ ከተማ መቐለ ንምፍታሕ ንዝተጀመረ ምንቅስቓስ ቐዳምነት ሂቡ ይሰርሕ ከም ዘሎ ተዛሪቦም። ናይታ ከተማ ቀረብ ዝስተ ማይ ንምሕጋዝ ዝደሊ ሃገር ኣሎ ዝተብሃለ ግን ዝፈልጥዎ ነገር ከም ዘየለ እዮም ገሊጾም። እንተኾነ እቲ ጸገም ብዛዕባ ዝፍተሓሉ መገዲ ምስ ዶክተር ደብረጺዮን ከም ዝመኽሩ ሓቢሮም። 3.
